Vandag is Vrydag, 17 Januarie, die sewentiende dag van 2014. Vanjaar het nog 348 dae.
1595 – Frankryk se koning Hendrik IV verklaar oorlog teen Spanje.
1759 – Die Heilige Romeinse Ryk verklaar oorlog teen Pruise.
1852 – Die Sandrivierse konvensie vestig die Zuid-Afrikaansche Republiek.
1871 – Die draadvervaardiger Andrew Hallidie patenteer die kabelkar om openbare vervoer in San Francisco te verbeter.
1893 – Hawaii se koninkryk kom tot 'n val toe 'n groep sakelui en suikerboere koningin Liliuokalani dwing om van die troon afstand te doen.
1945 – Sowjet-soldate en Poolse magte bevry Warskou, langer as vyf jaar nadat die Nazi's dit ingeneem het; die Sweedse diplomaat Raoul Wallenberg, wat glo duisende Jode gered het, raak vermis in Hongarye terwyl hy in Sowjet-aanhouding is.
1948 – Nederland en die Republiek van Indonesië onderteken 'n vredesooreenkoms.
1959 – Die Federale Staat van Mali word gevorm deur 'n Unie van Republieke van Senegal en Frans-Soedan.
1961 – Pres. Dwight Eisenhower van Amerika waarsku in sy afskeidstoespraak teen die opkoms van "die militêr-industriële kompleks".
1977 – Die veroordeelde moordenaar Gary Gilmore (36) sterf voor 'n vuurpeloton in die Utah-staatsgevangenis in die eerste Amerikaanse teregstelling in 'n dekade.
1991 – Tweede en derde lugaanvalle teen teikens in Irak en Koeweit word geloods. Minstens ses Irakese Scud-missiele word op Tel Aviv afgevuur. Drie tref burgerlike gebiede en beseer 12 mense lig.
2000 – 'n Berlynse hof bevind Johannes Weinrich skuldig aan moord en poging tot moord en vonnis hom tot lewenslange gevangenisstraf vir die terreur-bomaanval in 1983 op ? Franse kultuursentrum in die destydse Wes-Berlyn. Een mens is daarin dood en 23 beseer.
2001 – Kalifornië beleef 'n elektrisiteitskrisis en sny die krag van honderdduisende mense af. Goew. Gray Davis onderteken 'n noodbevel waarin hy die staat toestemming gee om elektrisiteit aan te koop.
2002 – Die vulkaan Nyiragongo in die ooste van die Kongo bars uit en die meeste van die 500 000 inwoners van Goma, die nabygeleë stad, vlug; twee neo-Nazi-jeugdiges word skuldig bevind aan die mesmoord op 'n 15-jarige in die eerste noodlottige rassemisdaad in Noorweë.
2003 – Reddingswerkers spoor die lyke van drie kinders onder dik modder in die suidooste van Brasilië op. Dit bring die sterftesyfer ná modderstortings op 36 te staan.
2008 – 'n Straler van British Airways op pad van Beijing met 152 passasiers stort neer terwyl dit wou land op Londen se Heathrow-lughawe. Altesaam 19 mense is beseer en meer as 200 vlugte moes afgelas word.
2009 - Timmy, die oudste mannetjiesgorilla in 'n Noord-Amerikaanse dieretuin, vier sy 50ste verjaardag in die Louisville-dieretuin in Kentucky.
2012 – Wetenskaplikes bevestig 7 kg rots wat kort tevore in Marokko versamel is, het tydens 'n meteorietstorting van Mars op die aarde geval.